laion/Wikipedia-Exotic huggingface dataset:
היד שקפאה

היד שקפאה הוא ספר שחיבר אורי שגיא, אשר היה אחראי על ניהול המשא ומתן בין ישראל וסוריה בשנים 1999–2000. הספר עוסק בדילמות, בהתרחשויות ובהבנות שהיו מאחורי הקלעים של המשא ומתן שהתקיים בין סוריה וישראל בתקופה המדוברת. החלק שעוסק במשא ומתן הגלוי כולל בתוכו גם תיאורים מפורטים על ועידת שפרדסטאון שהתקיימה בינואר 2000, עם נשיא ארצות הברית ביל קלינטון, מזכירת המדינה של ארצות הברית מדליין אולברייט, המתווך דניס רוס, שר החוץ הסורי פארוק א-שרע וראש ממשלת ישראל אהוד ברק. שגיא ביקש מברק שלא לנסוע לוועידה, ולתת לצוות המקצועי לעבוד במקומו. שגיא כותב כי ברק סירב, והעדיף להיות נוכח ולדון בסוגיית הביטחון והנורמליזציה בלבד, כך שנשאר זמן מועט לסוגיית המים והגבולות. טענתו של שגיא הייתה כי ההתחמקות מנושאים אלו הייתה מה שהכשיל את הוועידה. בספר מתוארת משנתו המדינית-ביטחונית של שגיא הגורסת כי המשך קיומה של מדינת ישראל לא תלוי רק בשטחים בהם היא מחזיקה, אלא גם בקביעת גבולות הקבע והכרה בהם ברמה בין-לאומית. כוח צבאי איננו מספיק לקיומה של מדינה, ויש להעמיק ולחזק את הרכיב המדיני. שגיא מאמין כי הסכם טוב המבטיח את האינטרסים של המדינה בהיבט הגבולות, המים והביטחון הוא הסכם הדורש ויתורים על שטחים. בספר מסביר שגיא כי על מנת להגיע להסדר, כל צד מוכרח להתחשב באתוס של השני. עקיבא אלדר, כך הצלחנו לסכל את השלום עם סוריה, באתר הארץ, 10 באוקטובר 2011 "היד שקפאה", באתר ידיעות אחרונות אורי שגיא מרצה בנושא הספר "היד שקפאה" באוניברסיטת תל אביב, 12 בנובמבר 2011 היד שקפאה, באתר OCLC (באנגלית)
אדריאן אדמונדסון

אדריאן צ'ארלס "אייד" אדמונדסון (Adrian Charles "Ade" Edmondson; נולד ב-24 בינואר 1957) הוא קומיקאי, שחקן ומוזיקאי אנגלי. נולד בברדפורד, יורקשייר לאב שהועסק כמורה לגאוגרפיה בכוחות המזוינים. הוא נדד עם משפחתו בין בסיסי צבא במזרח התיכון, וחזר לבריטניה בגיל אחת-עשרה. אדמונדסון היה תלמיד פרוע ומעורב במעשי ונדליזם ושכרות; הוא טען שהוכה במקל שישים ושש פעמים וספג אינספור צליפות ערדל. בגיל העשרה החל להתעניין במשחק. הוא החל בלימודי דרמה באוניברסיטת מנצ'סטר, שם פגש את חברו ושותפו לעתיד ריק מייאל. הצמד, שהתאפיין בסלפסטיק וולגרי ואלים במיוחד, היה במהרה להצלחה גדולה. הם ובדרנים צעירים אחרים פתחו ביחד את מועדון 'הרצועה הקומית' בלונדון, אחד המוקדים של הסצנה האלטרנטיבית בקומדיה הבריטית בשנות ה-80. זו ניחנה בגישה בוטה וישירה יותר (וגם פחות סקסיסטית וגזענית) ביחס למקובל עד אז. ב-1982 קיבלו החברים פינה בערוץ 4 החדש. במקביל כיכבו בתוכנית 'הצעירים' בבי.בי.סי. משדרים אלה הביאו את הסגנון ששגשג ב'רצועה הקומית' אל הקהל הרחב. ב-11 במאי 1985 נשא אדמונדסון לאישה את ג'ניפר סונדרס, אחת משותפותיו. ב-1987 החלו הוא ומייאל לככב ב"Filthy Rich and Catflap", שנכתבה על ידי בן אלטון. ב-1989 ערך אדמונדסון הופעת אורח בפתן השחור בתפקיד הברון האדום. ב-1991 העלו הוא ומייאל את 'תחתית' (Bottom), שהפכה לסדרת קאלט. הם גילמו שני מובטלים מוזנחים. דמותו של אדמונדסון, אדי אליזבת היטלר, ספגה לעיתים קרובות מכות קשות מריצ'י ריצ'רד בגילומו של מייאל. 'תחתית' שודרה במשך ארבע עונות וזכתה להמשכים ולעיבודים. במקביל לעבודתו עם שותפו הופיע אדמונדסון בסדרות טלוויזיה, סרטים ומחזות שונים. בין היתר היה לו תפקיד קבוע ב'הולבי סיטי'. ב-2011 הנחה תוכנית תעודה משלו על חבלי בריטניה. ב-2013 זכה בגמר סלבריטי מאסטר שף. הוא דחה שמועות על כך שמייאל והוא יתאחדו מחדש, באמרו שהוא זקן מדי. לאחר מכן היה אחד מנושאי הארון כשחברו נפטר. ב-2008 ייסד להקה קטנה משלו; הוא הופיע כמוזיקאי באופן מזדמן מ-1984. ב-2016 שיחק בתור הרוזן רוסטוב במיני-סדרה "מלחמה ושלום", שכתב התסריטאי אנדרו דייוויס, ומבוססת על הרומן "מלחמה ושלום" מאת הסופר הרוסי לב טולסטוי. ב-2018 שיחק במיני-סדרת הדרמה "נעלמת" של רשת Sky Atlantic בכיכובו של לני ג'יימס. מדיה וקבצים בנושא אדריאן אדמונדסון בוויקישיתוף אדריאן אדמונדסון, ברשת החברתית אקס (טוויטר) אדריאן אדמונדסון, במסד הנתונים הקולנועיים IMDb (באנגלית) אדריאן אדמונדסון, באתר AllMovie (באנגלית) אדריאן אדמונדסון, באתר AllMusic (באנגלית) אדריאן אדמונדסון, באתר MusicBrainz (באנגלית) אדריאן אדמונדסון, באתר Discogs (באנגלית) אדריאן אדמונדסון, באתר Songkick (באנגלית)
בוסניה והרצגובינה במשחקים הפאראלימפיים

בוסניה והרצגובינה השתתפה לראשונה במשחקים הפאראלימפיים באטלנטה (1996). עד שנת 1992, הייתה בוסניה והרצגובינה חלק מיוגוסלביה, וספורטאיה התחרו במסגרת המשלחת היוגוסלבית. במשחקי החורף לוקחת בוסניה והרצגובינה חלק בכל הטורנירים מאז המשחקים הפאראלימפיים ונקובר (2010). לאורך השנים זכו ספורטאי בוסניה והרצגובינה בתחרויות הכדורעף. במשחקי החורף לא הצליחו חברי המשלחת לזכות במדליה פאראלימפית ולא הגיעו להישגים ספורטיביים משמעותיים. בוסניה והרצגובינה במשחקים האולימפיים בוסניה והרצגובינה במשחקים האולימפיים לנוער בוסניה והרצגובינה באתר הוועד הפאראלימפי הבינלאומי
חורים ברשת

חורים ברשת הוא אתר חדשות ותכנים בעברית שנפתח כבלוג באוקטובר 2006 על ידי גל מור ועם השנים צמח לגוף מדיה ישראלי המיועד לדור המחובר על פי הגדרתו. המסקרת מגוון נושאים כמו תרבות רשת, חדשנות, סטייל, מדיה, בעלי חיים, בריאות, צילום ועוד. התכנים בערוצי המדיה של חורים ברשת מיועדים לקהל הצורך אותם דרך מובייל ורשתות חברתיות, בהתאם לשינויים בהרגלי הצריכה במדיה בשנים האחרונות. בחודש יולי, 2012, חורים ברשת יצא בקמפיין מימון המון דרך הדסטארט במטרה לשדרג את האתר ולהפוך אותו לפלטפורמת חדשות חברתית. הקמפיין גייס יותר מ-209,000 שקלים, הסכום הגבוה ביותר שגויס עד אז לגוף מדיה בישראל. בחודש מאי, 2015, הכריז חורים ברשת על עסקת פרסום לטווח ארוך עם חברת המלצות התוכן המסחרי "טאבולה", במסגרתה הוסרו כל הבאנרים מהאתר והוחלפו בהמלצות תוכן מסחרי בלבד. חורים ברשת מפרסם תכנים מדי יום, שנכתבים על ידי כתבי המערכת וכתבים קהילתיים. בחודש מרץ 2015, נפתחה תוכנית הכתבים הקהילתיים של חורים ברשת. במסגרת תוכנית זו, גויסו כותבים שמתוגמלים על פי צפיות בכתבות שלהם. על פי מודל זה, הכתב לא מקבל תשלום עבור כתיבת התוכן אלא עבור מספר האנשים שהיו באינטראקציה עם התוכן בכל תקופת ההתקשרות שלו עם חורים ברשת. עד כה גויסו שבעה כתבים קהילתיים בסבב הראשון של התוכנית. בחודש אוגוסט 2015 הכריז האתר על הפסקת השימוש בבאנרים פרסומיים ומעבר לפרסום המתבסס אך ורק על כתבות תוכן הדומות לתוכן המערכתי באתר לצד ציון שם כל מפרסם. בין המפרסמים תכנים במודל הפרסום ב"חורים ברשת" בעבר ובהווה נמנים שטראוס, קוקה-קולה, קולנוע לב, AllJobs והקריה האקדמית אונו. בחודש אוגוסט 2021 האתר עבר לבעלות חברת BUYPOST חברה לקידום תכנים ברשת. אתר האינטרנט הרשמי של חורים ברשת חורים ברשת, ברשת החברתית פייסבוק חורים ברשת, ברשת החברתית אקס (טוויטר) חורים ברשת, ברשת החברתית אינסטגרם גל מור, למה "חורים ברשת" אומר שלום ולא להתראות לבאנרים, אתר חורים ברשת, 6 באפריל 2015 חורימבה.נט "חורים ברשת", אתר Headstart,‏ 9 ביולי 2012 רועי גולדנברג, ‏מאאוטבריין לטאבולה: וואלה עובר למערכת המלצת התוכן המתחרה, באתר גלובס, 24 בפברואר 2015 מערכת חורים ברשת, חורים ברשת פותחים את השורות לכתבים חדשים במודל תגמול קהילתי, אתר חורים ברשת, 26 בפברואר 2015
עונת 1970/1971 ב-NBA

עונת 1970/1971 היא העונה ה-25 של ליגת ה-NBA. העונה הסתיימה עם זכייתה הראשונה של מילווקי באקס בתואר האליפות, לאחר שבסדרת הגמר ניצחה את בולטימור בולטס בתוצאה 4–0. לו אלסינדור זכה בתואר ה-MVP של סדרת הגמר לאחר שהעמיד בסדרה ממוצעים של 27.0 נקודות ו-18.5 ריבאונדים למשחק. ביום שלאחר הזכייה באליפות, ב-1 במאי 1971, הודיע אלסינדור על שינוי שמו ל"כרים עבדול-ג'באר" כחלק מתהליך המרת דתו לאסלאם. בעונתו השנייה בליגה, בה רשם ממוצעים עונתיים של 31.7 נקודות ו-16.0 ריבאונדים, זכה אלסינדור גם בתואר ה-MVP של העונה הסדירה. בתחילת העונה הצטרפו ל-NBA שלוש קבוצות – קליבלנד קאבלירס, פורטלנד טרייל בלייזרס ובאפלו ברייבס – שהעמידו את מספר קבוצות הליגה על 17 בסך הכול. הקבוצות נחלקו לראשונה לשני מחוזות – מזרח ומערב – שכל אחת מהן חולקה לשני בתים בעלי ארבע או חמש קבוצות. הדראפט בעונה זו התקיים ב-23 במרץ 1970 בעיר ניו יורק. דראפט 1970 נחשב בעיני רבים לאיכותי במיוחד - שבעה מבין הנבחרים בדראפט חברים בהיכל התהילה של הכדורסל, ו-12 שחקנים השתתפו במשחק האולסטאר. שבע מתוך שמונה הבחירות הראשונות בדראפט נבחרו במהלך הקריירה למשחק האולסטאר: בוב לניר נבחר בבחירה הראשונה על ידי דטרויט פיסטונס, ואחריו נבחרו רודי טומג'נוביץ' (בחירה שנייה), פיט מרוויץ' (3), דייב קאונס (4), סם לייסי (5), ג'ון ג'ונסון (7) וג'ף פיטרי (8). בהמשך הדראפט נבחרו גם האולסטארים קלווין מרפי (בחירה 18), נייט ארצ'יבלד (19), צ'ארלי סקוט (106), דן איסל (122) ורנדי סמית' (205). לניר, מרוויץ', קאונס, מרפי, ארצ'יבלד ואיסל חברים בהיכל התהילה, כמו גם דינו מנגין שנבחר בבחירה ה-182 אך מעולם לא שיחק ב-NBA. בסיום העונה זכו במשותף ג'ף פיטרי מפורטלנד טרייל בלייזרס ודייב קאונס מבוסטון סלטיקס בתואר רוקי השנה. להלן רשימת נבחרי הסיבוב הראשון (מתוך 19 סיבובים): משחק האולסטאר בעונה זו נערך ב-12 בינואר 1971 בסן דייגו, קליפורניה. המאמנים במשחק היו רד הולצמן מניו יורק ניקס ולארי קוסטלו ממילווקי באקס. חמישיית המזרח כללה את וולט פרייזר, ארל מונרו, ג'ון האבליצ'ק, בילי קנינגהם וויליס ריד, וחמישיית המערב כללה את ג'רי וסט, דייב בינג, קוני הוקינס, ג'רי לוקאס ולו אלסינדור. במשחק עצמו ניצחה קבוצת המערב בתוצאה 108–107 ובתואר ה-MVP של משחק האולסטאר זכה לני וילקינס שקלע 21 נקודות כמחליף עבור קבוצת המערב. ‏*כוכבית מסמנת קבוצה שהעפילה לפלייאוף. MVP של העונה הסדירה - לו אלסינדור, מילווקי באקס רוקי העונה - ג'ף פיטרי, פורטלנד טרייל בלייזרס ודייב קאונס, בוסטון סלטיקס. מאמן העונה - דיק מוטה, שיקגו בולס קלווין מרפי (סן דייגו) ג'ף פיטרי (פורטלנד) פיט מרוויץ' (אטלנטה) דייב קאונס (בוסטון) בוב לניר (דטרויט) סגל האלופה, מילווקי באקס: לו אלסינדור, אוסקר רוברטסון, בוב דאנדרידג', ג'ון מקגלוקלין, גרג סמית', בוב בוזר, לוציוס אלן, דיק קנינגהם, מקוי מקלמור, ג'ף וב, בוב גריסן ומארב וינקלר. מאמן ראשי: לארי קוסטלו. מדיה וקבצים בנושא עונת 1970/1971 ב-NBA בוויקישיתוף סיכום עונת 1970/1971 באתר nba.com רשימת הנבחרים בדראפט 1970, basketball-reference.com סיכום משחק האולסטאר 1971, nba.com
טום הולנד

האם התכוונתם ל... טום הולנד (במאי) – במאי וסופר אמריקאי טום הולנד (סופר) (אנ') – סופר בריטי טום הולנד (שחקן) – שחקן בריטי
קרב גינגאט

קרב גינגאט (בצרפתית: Bataille de Guinegatte) ידוע גם בשם "קרב הדורבנות" (באנגלית: Battle of the Spurs) או "יום הדורבנות" (בצרפתית: Journée des éperons) התרחש ב-16 באוגוסט 1513. במסגרת הליגה הקדושה, בתקופת המלחמות האיטלקיות המתמשכות. כוחות אנגליים וקיסריים תחת הנרי השמיני ומקסימיליאן הראשון הפתיעו והביסו גוף של חיל פרשים צרפתי. לאחר מכן הנרי ומקסימיליאן צרו על העיר ת'רואן (Thérouanne) בארטואה (Artois) (כיום פה-דה-קאלה / Pas-de-Calais). המחנה של הנרי היה בגינגייט (Guinegate), שכיום נקראת אנגווינגאט (Enguinegatte) לאחר שתרואן נפלה, הנרי השמיני צר על טורנה (Tournai) וכבש אותה. מדיה וקבצים בנושא קרב גינגאט בוויקישיתוף ערך זה הוא קצרמר בנושא קרבות. אתם מוזמנים לתרום לוויקיפדיה ולהרחיב אותו.
סדר חייב להיות

סדר חייב להיות (בגרמנית: Ordnung muss sein; נהגה: אוֹרדנוּנג מוּס זַיין) הוא ביטוי גרמני המבטא אורח חיים בתרבות ובחינוך הגרמניים. רעיון הסדר הוא אבן יסוד של התרבות המערבית וממנו נגזר ציות לסמכות. אורח החיים הנגזר מ"סדר צריך להיות" מכתיב עמידה בתור, ציות להוראות, ציות לחוקי תנועה וכו'. ביטוי דומה הוא "חוק וסדר" (Zucht und Ordnung)(גר') שניתן לתרגמו גם כ"משמעת וסדר", המתאר חינוך המלווה בענישה (בעיקר של ילדים ובעבר גם של שוליות, חיילים וימאים). הביטוי נזכר בספר מהמאה ה-19 בו אדם בשם הנס אומר כי "סדר צריך להיות" כאשר הוא נלקח ללא התנגדות לבית המשוגעים, וזאת כביטוי להשלמה עם המצופה ממנו. ב-1932 ציטט את הביטוי קנצלר גרמניה, פרנץ פון פאפן, וייחס אותו לפרידריך הגדול. מהמילה סדר (Ordnung) נגזר שמה של המשטרה העירונית בערי גרמניה, "המחלקה לסדר" (Ordnungsamt), וכך עבירות קלות והפרות הסדר המקובל נקראות "Ordnungswidrigkeit", כלומר, "מנוגדות לסדר" (שצריך להיות). ומאותו שורש, דו"ח תנועה נקרא Verkehrsordnungswidrigkeit (מנוגדות לסדר התעבורה). השמעת הביטוי באתר מט"ח שגיא קופר, סדר של ייקים, באתר ynet, 10 באפריל 2003 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
Inside Job

האם התכוונתם ל... Inside Job (נובלה) – נובלה מ-2006 שכתבה קוני ויליס Inside Job (סרט, 2010) – סרט תיעודי של הבמאי צ'ארלס פרגוסון משנת 2010
חצי האי באחה קליפורניה

חצי האי באחה קליפורניה (בספרדית: Península de Baja California, תרגום מילולי: חצי האי קליפורניה התחתונה) הוא חצי אי, הממוקם בצפון-מערב מקסיקו. אדמתו של חצי האי מפרידה את האוקיינוס השקט ממפרץ קליפורניה. אורכו של חצי האי הוא 1,247 קילומטרים, החל ממקסיקלי שבמדינת באחה קליפורניה הנמצאת בצפונו, וכלה בקאבו סן לוקאס שבבאחה קליפורניה הדרומית, הנמצאת בדרומו. חצי האי מופרד משטחה היבשתי של מקסיקו על ידי מפרץ קליפורניה וכן על ידי נהר הקולורדו. בשטחו של חצי האי ארבעה אזורי מדבר מרכזיים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הטמפרטורה הממוצעת היא 25 מעלות צלזיוס. החודש הכי חם הוא אוגוסט (33 מעלות צלזיוס) והחודש הכי קר הוא דצמבר (15 מעלות צלזיוס). כמות המשקעים הממוצעת היא 192 מילימטרים בשנה. חודש אוגוסט הוא החודש הגשום ביותר (69 מ"מ גשם), וחודש מאי הוא החודש היבש ביותר (1 מ"מ גשם). J. W. Hawes,‏ "קליפורניה התחתונה", האנציקלופדיה האמריקאית, 1879 חצי האי באחה קליפורניה, באתר אנציקלופדיה בריטניקה (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא גאוגרפיה של מקסיקו. אתם מוזמנים לתרום לוויקיפדיה ולהרחיב אותו.
חייר סספדס

חייר אדסון סספדס סגרה (בספרדית: Jair Edson Céspedes Zegarra; נולד ב-22 במאי 1984) הוא כדורגלן פרואני המשחק בקוסקו. לזכותו 9 הופעות במדי נבחרת פרו. סספדס התחיל את הקריירה שלו באליאנסה לימה עמה זכה באליפות, אך לא היה שותף פעיל לזכייה עצמה. בשתי העונות שלאחר מכן הושאל לדפורטיבו מוניסיפל ודפורטיבו אביאסיון בהתאמה. בשנת 2006 חתם בספורט בויס, במדיה שיחק שתי עונות ולאחר מכן חתם באוניברסידד סן מרטין. המועדון סיים את העונה עם אליפות, כאשר סספאדס עזב לקראת סיום העונה וחתם בעירוני קריית שמונה. לקראת סיום חלון העברות של ינואר של אותה העונה הוא חתם בהפועל פתח תקווה. ב-13 בפברואר 2009 הבקיע את שער הניצחון של קבוצתו (1–0) נגד הפועל בני לוד. בתחילת קיץ 2009 חתם במכבי אחי נצרת, אך לקראת סיום חלון העברות שוחרר וחתם בבני סכנין ממנה שוחרר עוד לפני חודש ינואר. בינואר 2010 חזר לפרו כאשר חתם באוניברסידד ססאר ואייחו. בשתי העונות שלאחר מכן שיחק בלאון דה הואנוצו ואוניברסידד סן מרטין בהתאמה ולקראת תחילת עונת 2013 חתם בחואן אאוריץ'. ב-2006 חתם בקבוצת ספורטינג קריסטל. בינואר 2020, סספדס חתם בקוסקו. ב-24 במרץ 2007 סספדס ערך את הופעת הבכורה שלו במדי נבחרת פרו בו הפסידה נבחרתו 0–2 ליפן. סספדס השתתף עם הנבחרת בקופה אמריקה 2007 וקופה אמריקה 2015. אליאנסה לימה אליפות פרו: 2003 חייר סספדס, באתר Transfermarkt חייר סספדס, באתר Soccerway חייר סספדס, באתר National Football Teams חייר סספדס, באתר FootballDatabase.eu
נתן בן מאיר

רבי נתן בן רבי מאיר, היה רב בתקופת הראשונים בפרובנס, רבו של הרמב"ן. נולד בעיר טרונקטיילא (טְרַנְקְטֵיילִישׁ, Trinquetaille (צר')) שהיא פרבר של העיר ארל בדרום צרפת. אביו היה רבי מאיר בר יצחק מקרקסון, שהיה אחד מחכמי הדור ומחבר "ספר העזר" (האבוד) בו מגן על הרי"ף מפני השגותיו של בעל המאור. למד בצעירותו אצל רבי יצחק בר אברהם (הריצב"א) מחשובי בעלי התוספות ותלמיד רבנו תם, וכן אצל אביו שהיה תלמידו של הראב"ד. הרמב"ן התייחס אל רבי נתן כאל מורו. כמו כן מזכירו הרב מנחם המאירי תחת התואר "הרב קרובינו". רבי מאיר המעילי נמנה אף הוא מתלמידיו והוא מזכיר את דעתו פעמים רבות בספרו "ספר המאורות". רבי שמואל הסרדי סיפר שהתכתב עמו כמה וכמה פעמים, יש שסברו שהיה תלמידו, שלם יהלום טען שהיה חברו. מצאצאיו, רבי אשתורי הפרחי. נכדו זה מזכירו מספר פעמים בספרו "כפתור ופרח", החוקרים חלוקים אם היה נינו או נכדו. שער התפיסה ובו כלל את כל דיני ספיקות בדיני הממונות, רבי נתן שלחו לרבי שמואל הסרדי מחבר "ספר התרומות". חיבור בהלכות שחיטה שחלקים גדולים ממנו שוקעו ב"ספר המאורות" לתלמידו רבי מאיר המעילי. בכפתור ופרח הביא שמועה בשם זקנו בפירושו לתורה, ובעקבות כך יש שהסיקו שחיבר פירוש לתורה, אך אברהם חבצלת הוכיח שהוא זקנו רבי אליעזר מקינון. בכפתור ופרח הביא שמועה בשם "רבי נתן מחבר ספר העזר", מכיוון שהספר מיוחס לאביו של רבי נתן עצמו, יש שהגיהו בשם רבי מאיר. כל חיבוריו אבדו, ולא נשארו ממנו אלא מובאות בודדות בספרי דורו, שלם יהלום הראה שרמב"ן בחידושיו מעתיק מחידושיו ללא ציון שמו, רבי נתן העביר לרמב"ן מסורות רבות מהראב"ד והריצב"א, אף המאירי באומרו גדולי קדמונינו או קצת מקדמונינו כוונתו לשלושה חכמים, אחד מהם הוא רבי נתן. הרב מנחם המאירי, סדר הקבלה, מהדורת ש"ז הבלין, ירושלים – קליבלנד, תשנ"ב, עמ' 129-130. הנרי גרוס, Gallia judaica Amsterdam 1969 שלם יהלום, ‏"רבי נתן ברבי מאיר מורו של הרמב"ן: השפעתה של תורת פרובנס בגירונה", פעמים 91 (אביב תשס"ב), עמ' 5-25. כך עולה מדברי תלמידו הרמב"ן בדרשה לראש השנה: "שמעתי מפי מורי ה"ר נתן בן ה"ר מאיר שבתחילה כשבא ללמוד תורה לפני רבינו יצחק ב"ר אברהם". חידושי הרמב"ן מסכת שבועות דף לז עמוד א: "ומורי החכם ר' נתן נ"ר בה"ר מאיר ז"ל פירש...". וכן בדרשת הרמב"ן לראש השנה רבי מאיר המעילי, ספר המאורות, מהדורת בלוי, ניו יורק, תשכ"ד, שבת עמ' קצד, חולין עמ' קכב, מועד קטן, עמ' פד ספר התרומות, מהדורת גולדשמיד, ירושלים תשמ"ח, עמ' תתשיד, תתשכד, תתתא, תתתכו, תתתמב, תתתנח "וכן שלח לי דעתו ה"ר נתן בר׳ מאיר ז"ל בשערי התפיסה אשר חבר (ספר התרומות, שער שביעי ח"ב סי' כ), ועוד. חולין עמ' קכא, קכב, קכג, קכט, קל, קלא, קלו, קלח, קמ, קמב,קמו, קמז, קמח, קנ, קנא, קנד, קנט, קסב, ר, רג, רה, רכג גרוס עמ' 245, וצ"ה עדלמן, במהדורת הכפתור ופרח שלו ברלין תרי"א, מבוא, עמ' 10 ספר כפתור ופרח מהדורת חבצלת ירושלים תשנ"ז, מבוא, עמ' 19 ראה, רבי דוד הכוכבי, ספר הבתים ניו יורק, תשל"ט, עמ' רמו-רמז, רבי יהודה בן ברכיה, פירוש על הרי"ף ברכות יב:, ספר ההשלמה חלק ב עמ' 72, וראה עוד י' תבורי, "תשובות הגאונים והראשונים בכ"י ביבנטי" חלק א, עלי ספר, ח, תש"ם, עמ' 50
ז'קי סבג

ז'קי סבג (נולד ב-1944) הוא ראש עיריית נהריה לשעבר, תפקיד אותו מילא במשך כ-27 שנים במצטבר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. סבג נולד במרוקו, ולמד בקזבלנקה בבית ספר אורט. עלה לישראל ב-1964 והתגורר בעכו. שימש חבר מרכז הליכוד, יו"ר אגודת בית"ר נהריה בכדורגל ופעיל פוליטי בעיר. בשנות ה-80 היה חבר מועצת עיריית נהריה באופוזיציה. במרץ 1989 זכה במספר הקולות הגדול ביותר בבחירות לראשות העיר עם כ-27.9% מהקולות ועלה לסיבוב השני. לקראת הסיבוב השני חבר אליו ראש העירייה הקודם, חיים לבב, וסבג נבחר לראשות העיר. ב-2003 הפסיד בבחירות לרון פרומר, אך ב-2005 פסק בית המשפט המחוזי בחיפה על בחירות חוזרות, לאחר שנקבע שההסכמים של פרומר עם כמה מהסיעות טרום הבחירות היו בלתי חוקיים. בבחירות שנערכו בדצמבר 2005 ניצח סבג בהפרש של 107 קולות (47.4 אחוז מהקולות). ב-2006 עבר למפלגת קדימה. ב-2012 חזר לשורות הליכוד. ב-2013 נבחר לכהונה שלישית עם יותר מ-42% מהקולות. ב-2004 הורשע בעבירה על החוק למניעת זיהום ים ממקורות יבשתיים בגין הזרמת מי ביוב גולמי לחוף הים, ונקנס ב-8,000 ש"ח. ביולי 2018, נחקר ביאח"ה בחשד להפרת אמונים, חקירה שהייתה השלמת חקירה מ-2013. בבחירות לרשויות המקומיות, שנערכו ב-30 באוקטובר 2018, קיבל סבג 23% מקולות הבוחרים, והפסיד לרונן מרלי. באוגוסט 2021 פסק בית הדין האזורי לעבודה 'הרמת מסך', וחיובו של סבג ושתי בכירות נוספות ברשימתו בחובותיה של רשימת 'נהריה אחת' ל-70 נערים ונערות אשר עבדו עבורם בבחירות באוקטובר 2018 ולא קיבלו את שכרם. הרשימה ושלושת המועמדים חויבו לשלם לנערים כ-128 אלף שקלים ועוד 20 אלף שקלים הוצאות משפט.. ז'קי סבג(הקישור אינו פעיל) באתר בית ליברמן - מוזיאון לתולדות העיר נהריה יצחק בן חורין, השריף של נהריה, מעריב, 26 בינואר 1990; המשך אבנר הופשטיין, מבט שני - שלטון יחיד בנהריה | כאן 11 לשעבר רשות השידור, 25 ביוני 2015, באתר יוטיוב עשו לי רצח אופי, מעריב, 6 בספטמבר 1989 הודעה בדבר תוצאות הבחירות לראשות עירית נהריה, ילקוט הפרסומים 3637, עמוד 2204 תוצאות הבחירות, מעריב, 2 במרץ 1989 המפלגה בגדה בי, מעריב, 6 בספטמבר 1989 נהריה, פעילי הליכוד רקדו ברחובות, מעריב, 15 במרץ 1989 אחיה ראב"ד, מהפך בנהריה: ז'קי סבג ניצח בהפרש זעום, באתר ynet, 7 בדצמבר 2005 ראש עיריית נהריה ז'קי סבג עזב את הליכוד ועבר לקדימה, באתר ynet, 18 בינואר 2006 יואב איתיאל‏, ראש העיר המיתולוגי שנחקר - מול השחקן החדש: המרוץ בנהריה מתחמם, באתר וואלה, 20 בספטמבר 2018 מאיר‏, נהריה נקנסה ב-400 אלף ש' על זיהום הים, באתר וואלה, 6 ביוני 2004 ראש העיר נהריה ז'קי סבג נחקר בשבוע שעבר בחשד להפרת אמונים, באתר ynet, 15 ביולי 2018 "עשינו מה שהוא רוצה": ההקלטות שהובילו לחקירת ז'קי סבג, בערוץ היוטיוב של כאן חדשות - תאגיד השידור הישראלי, 17 ביולי 2018 גיא ורון, כתב בצפון, ‏"תושבי נהריה הם כפויי טובה", באתר ‏מאקו‏, 31 באוקטובר 2018 ניצן צבי כהן, ‏תקדים: ראש עיריית נהריה לשעבר יפצה 70 בני נוער שעבדו עבורו בבחירות ולא קיבלו שכר, באתר דבר העובדים בארץ ישראל, 11 באוגוסט 2021
פבל שטיינר

ד"ר פבל שטיינר (בסלובקית: Pavol Steiner; ‏29 במרץ 1908 - 4 ביוני 1969) היה שחיין ושחקן כדורמים צ'כוסלובקי-יהודי. בעל מדליית ארד מאליפות אירופה בשחייה (פריז 1931). הוא ייצג את ארצו בכדורמים באולימפיאדת אמסטרדם (1928). שטיינר נולד וגדל בברטיסלאבה הוא התאמן בשחייה בקבוצת "בר כוכבא" ברין בשנת 1931 הצטרף למועדון השחייה בר כוכבא ברטיסלאבה. שטיינר השתתף באליפות אירופה בשחייה שנערכה בבולוניה, איטליה בשנת 1927. בשל הצלחתו בשחייה, הוא הצליח לקבל תמיכה מהמדינה לבניית בריכת שחייה מודרנית ברחוב קלימנצקה. הבריכה נפתחה ונחנכה בתחרות בינלאומית גדולה. באולימפיאדת אמסטרדם (1928) סיים שטיינר עם נבחרת צ'כוסלובקיה בכדורמים במקום תשיעי. הוא שיחק משחק אחד שבו הנבחרת שלו הפסידה לנבחרת בריטניה 2–4. לצידו בנבחרת שיחקו 6 שחקנים, שלושה מהם יהודים: קורט אפשטיין, פרנטישק גטרויר ופרנטישק שולץ. באליפות אירופה השלישית בשחייה שנערכה בפריז, צרפת בשנת 1931 זכה שטיינר במדליית ארד במשחה ל-100 מטר חופשי בתוצאה של 1:03.0 דקות, אחרי אישטוואן ברני (59.8 שניות) ואנדרה סקלי (1:00.8 דקות), שניהם מהונגריה. בשנת 1932 השתתף שטיינר במכביה הראשונה שנערכה בישראל וזכה ב-3 מדליות זהב, במשחה ל-100 מטר חופשי בתוצאה של 1:00.8 דקות, לפני איליה שרייבמן מפולין (1:04.6 דקות), במשחה שליחים 3x100 מטר מעורב ביחד עם וילהיים והאי בתוצאה של 3:47.6 דקות, לפני ארצות הברית (3:52.6 דקות) ופולין (4:11.7 דקות) ובמשחה שליחים 4x200 מטר מעורב בתוצאה של 11:22.0 דקות, לפני אוסטריה (11:50.0 דקות) ופולין (12:23.0 דקות). בשנת 1935 השתתף שטיינר במכביה השנייה וזכה בשתי מדליות זהב, במשחה ל-100 מטר חופשי בתוצאה של 1:02.6 דקות ובמשחה שליחים 4x200 מטר חופשי בשיא מכביה חדש של 10:22.0 דקות. נוסף לכך, הוא זכה במדליית זהב בכדורמים, לפני אוסטריה וארץ ישראל. פבל שטיינר, באתר olympedia.org JAN ŠTUMBAUER, The contribution to the history of the jewish sports in Czechoslovakia in the years 1918–1939 (באנגלית) Dr. Peter Bučka, Ph.D, Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period (בצ'כית) ספורטאים יהודים בנכר, אומר, 28 ביולי 1940 בגולה, דואר היום, 5 בינואר 1936 התחרויות השחיה של המכביה בחיפה, דואר היום, 4 באפריל 1932 המנצחים במכביה הראשונה והישגיהם, דואר היום, 2 באפריל 1935 טבלאות ושיאים של השגי 6 המכביות ושל ישראל, מעריב, 22 באוגוסט 1965 הישגי המכביה השנייה (סכום שלישי), דואר היום, 17 במאי 1935 חלוקת פרסים של המכביה, דבר, 12 באפריל 1935
יבהן קונופליאנקה

יֶבְהֶן אולהוביץ' קונופליאנקה (באוקראינית: Євген Олегович Коноплянка; נולד ב-29 בספטמבר 1989 בקירובוגרד) הוא כדורגלן עבר אוקראיני ששיחק בעמדות הקשר. קונופליאנקה החל את קריירת הכדורגל שלו במועדון הכדורגל אולימפיק קירובוגרד. הוא גדל במחלקת הנוער שלה וב-2006 עבר למחלקת הנוער של קבוצת דניפרו דניפרופטרובסק. כבר בסוף אותה שנה הוא קודם לקבוצה הבוגרת. קונופליאנקה שיחק תחילה במסגרת קבוצת המילואים של דניפרו. באוגוסט 2007 ערך את הופעת הבכורה שלו בקבוצה הבוגרת של דניפרו דניפרופטרובסק במשחק ליגת העל האוקראינית. אך מקום קבוע בהרכב הקבוצה הוא קיבל רק בעונת 2009/2010. הוא היה שותף להעפלת קבוצתו לגמר הליגה האירופית 2015, ופתח בהרכב בהפסד לסביליה, 3-2. בקיץ 2015 חתם קונופליאנקה בסביליה, עמה זכה בעונת 2015/2016 בליגה האירופית, על אף שלא שותף במשחק הגמר מול ליברפול. בקיץ 2016 הושאל קונופליאנקה לשנה אחת לשאלקה 04 מהבונדסליגה. ביוני 2017 הודיעה הנהלת שאלקה על רכישת כרטיס השחקן של קונופליאנקה תמורת 15 מיליון אירו. ב-2 בספטמבר 2019, קונופליאנקה חתם לשלוש שנים בשחטאר דונצק מליגת העל האוקראינית. ב-11 בפברואר 2022 קונופליאנקה חתם בקרקוביה קרקוב מליגת העל הפולנית. ב-25 ביולי 2023 הצטרף לצ'.פ.ר. קלוז' מליגת העל הרומנית. ב-3 בינואר 2024 עזב את הקבוצה. קונופליאנקה שיחק בנבחרות הנוער ובנבחרת הנערים של אוקראינה. בשנת 2008 זומן לנבחרת הצעירה של אוקראינה. הוא שיחק 17 משחקים במדי הנבחרת הצעירה והבקיעה 5 שערים. ב-2011 השתתף באליפות אירופה בכדורגל עד גיל 21 - 2011. בנבחרת הלאומית של אוקראינה משחק קונופליאנקה מאז מאי 2010. משחקו הראשון במדי הנבחרת היה משחק ידידות מול ליטא. קונופליאנקה היה בסגל נבחרת אוקראינה ליורו 2012, הוא לקח חלק בכל שלושת המשחקים של נבחרתו בתחרות. אישיים כדורגלן השנה באוקראינה - 2013 סביליה הליגה האירופית: 2015/2016 שחטאר אליפות אוקראינה: 2019/2020 מדיה וקבצים בנושא יבהן קונופליאנקה בוויקישיתוף יבהן קונופליאנקה, ברשת החברתית פייסבוק יבהן קונופליאנקה, ברשת החברתית אקס (טוויטר) יבהן קונופליאנקה, ברשת החברתית אינסטגרם יבהן קונופליאנקה, באתר Transfermarkt יבהן קונופליאנקה, באתר Fussballdaten.de (בגרמנית) יבהן קונופליאנקה, באתר Soccerway יבהן קונופליאנקה, באתר WorldFootball.net יבהן קונופליאנקה, באתר National Football Teams יבהן קונופליאנקה, באתר FootballDatabase.eu יבהן קונופליאנקה, באתר ESPN